Перашукалі, ператрэслі — пуста! Але ўсё-такі вядуць да ўчастка. Прывялі, паставілі перад прыставам. Адзін з гарадавікоў вымае рэвальвер-браўнінг з сваёй кішэні і кажа: Вось гаспадзін, а вось — яго рэвальвер— і з гэтымі словамі палажыў яго на стол. Прыстаў падскочыў да пана ды давай: Как ты смееш, бунтаўшчык, насіць аруже без разрашэння начальства? Я вам пакажу! — і тыча кулак пад нос пану. 